पाएं अपने शहर की ताज़ा ख़बरें और फ्री ई-पेपरडाउनलोड करें
दिल्ली में कोरोना वायरस की रफ्तार को थामने के लिए लगाए गए लॉकडाउन का असर दिखने लगा है। बुधवार को दिल्ली में संक्रमण दर 26 फीसदी के करीब पहुंच गई। दिल्ली के स्वास्थ्य विभाग के अनुसार बुधवार को दिल्ली में 20960 नए मामले सामने आए। जबकि 19209 मरीजों को छुट्टी दी गई। वहीं 311 मरीजों ने कोरोना के कारण दम तोड़ दिया। दिल्ली में अभी तक 1253902 मरीज संक्रमित हो चुके हैं। दिल्ली में पॉजिटिविटी रेट बढ़कर 7.16 फीसदी हो गई है।
दिल्ली में अभी तक 1143980 फीसदी मरीज ठीक हो चुके हैं। दिल्ली में अभी तक 18063 मरीज कोरोना के कारण दम तोड़ चुके हैं। दिल्ली में कोरोना से मृत्युदर 1.44 फीसदी है। दिल्ली में कोरोना के एक्टिव केस 91859 हैं। इनमें से दिल्ली के विभिन्न अस्पतालों में 20010 मरीज भर्ती हैं। वहीं कोविड केयर सेंटर में 691 और कोविड मेडिकल सेंटर में 121 मरीज भर्ती हैं।
वहीं होम आइसोलेशन में 50077 मरीज भर्ती हैं। दिल्ली में मंगलवार को 79491 टेस्ट हुए जिसमें 26.37 फीसदी मरीज संक्रमित पाए गए। इन जांच के लिए आरटीपीसीआर से 62767 और रैपिड एंटीजन से 16724 टेस्ट हुए। दिल्ली में अभी तक 17518752 टेस्ट हुए। दिल्ली में तेजी से बढ़ते मामलों के साथ हॉटस्पॉट की संख्या बढ़कर 47704 हो गई है।
दिल्ली में तेज हुई वैक्सीनेशन
दिल्ली में कोरोना वैक्सीनेशन में काफी तेजी आई हैं। मंगलवार को दिल्ली में 90365 लोगों को वैक्सीन लगाई गई। इनमें से 64983 लोगों को कोरोना की पहली और 25382 लोगों को कोरोना की दूसरी डोज लगवाई। दिल्ली में अभी तक 3483832 लोगों को कोरोना की वैक्सीन लग चुकी है। इसमें 2719792 को पहली और 764040 को दूसरी डोज लगाई गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn